
	[bookmark: nev]ZIEGENHEIM SZILVESZTER
Vegyész
MSc, 1. félév
Szegedi Tudományegyetem
Természettudományi és Informatikai Kar
	






Témavezetők:
	Dr. Pálinkó István
egyetemi docens, SZTE TTIK

	Varga Gábor
PhD hallgató, SZTE TTIK




Nikkel és mangán aminosav komplexek kiépítése réteges kettős hidroxidokban

Kulcsszavak: réteges kettős hidroxid; interkaláció; fém-aminosav komplexek
Kísérleteink során kalcium-alumínium (Ca2Al) réteges kettős hidroxidok (LDH-k) rétegei között igyekeztünk nikkel (Ni(II)- és Mn(II)-aminosav komplexeket kiépíteni.
A kísérletekhez felhasznált LDH-kat együttes lecsapás módszerével állítottuk elő. A komplexek kiépítéséhez a rétegek között kétféle módszert alkalmaztunk. Az első módszer alkalmazásakor először a kiválasztott aminosavakat (prolint és valint) építettük be a rétegek köze, majd a sikeresen interkalált LDH-k rétegei között igyekeztünk kialakítani a komplexeket. A másik metódus során először létrehoztuk a fém-aminosav komplexeket, majd ezeket a közvetlenül interkaláltuk a rétegek közé. Az interkalálás módszere mindkét esetben direkt a anioncsere volt.
A munka során szisztematikusan változtattuk azokat a kísérleti körülményeket, melyek alapvetően befolyásolhatták az aminosavak és a komplexek interkalálásának hatékonyságát. Az optimalizálás során a minél magasabb beépülési arány elérését tartottuk szem előtt. Ennek mérésére végeztünk kísérletet.
A mintákban az LDH-k kiépülését röntgendiffraktometriával (XRD) és pásztázó elektronmikroszkópiával (SEM) követtük, míg az aminosavak és a komplexek beépülését infravörös (IR) spektroszkópiával, illetve SEM készülékhez kapcsolt energiadiszperzív röntgenanalizátorral (SEM−EDX) vizsgáltuk.
A szerkezetvizsgálati módszerek eredményei szerint az aminosavak és a fém-aminosav komplexek interkalálása eredményes volt. Az így létrehozott mintákat a későbbiekben heterogén katalitikus eljárásokban szeretnénk katalizátorként alkalmazni.



